ai4bharat/Pralekha huggingface dataset:
సాంఘిక న్యాయం, మరియు సాధికారత మంత్రిత్వ శాఖ
జిల్లా వికలాంగుల పునరావాస కేంద్రాలను  కేంద్రాలను ప్రారంభించిన కేంద్ర సామాజిక న్యాయ , సాధికారత శాఖ మంత్రి డాక్టర్ వీరేంద్ర కుమార్
దేశవ్యాప్తంగా విస్తరించిన జిల్లా వికలాంగుల పునరావాస కేంద్రాలు  గత రెండు దశాబ్దాలుగా వికలాంగులకు సమర్థవంతమైన పునరావాస సేవలను అందిస్తున్నాయి. ఈ కేంద్రాలను డిఎమ్/కలెక్టర్ నేతృత్వంలోని డిస్ట్రిక్ట్ మేనేజ్ మెంట్ టీమ్ , ఒక ప్రఖ్యాత ఎన్ జి ఒ  సంయుక్తంగా నిర్వహిస్తాయి. వాటి సేవలను మెరుగు పరచడం కోసం, భారత ప్రభుత్వ సామాజిక న్యాయ, సాధికారిత మంత్రిత్వ శాఖ లోని వికలాంగుల సాధికారిత విభాగం ద్వారా ఒక మోడల్ డి డిఆర్ సి ని రూపొందించారు.
బదౌన్, పిలిభిత్, బరీలీ, బాలాఘాట్, గోలాఘాట్, అహ్మదాబాద్, అమరావతి, కులు, రాంపూర్ మొదలైన తొమ్మిది
డి డి ఆర్ సి లను మొదటి దశలో మోడల్ డిడిఆర్ సి స్థాయికి అప్ గ్రేడ్ చేశారు. ఈ తొమ్మిది మోడల్ డి డిఆర్ సిలను భారత ప్రభుత్వ సామాజిక న్యాయ , సాధికారత శాఖ మంత్రి డాక్టర్ వీరేంద్ర కుమార్ వర్చువల్ గా ప్రారంభించారు.
ఈ కార్యక్రమంలో వివిధ రాష్ట్ర, జిల్లా అధికారులు, ఎమ్మెల్యేలు, ఎంపీలు సంబంధిత డీడీఆర్సీ వేదికగా ఈ కార్యక్రమంలో పాల్గొన్నారు. ప్రస్తుతమున్న డి డిఆర్ సిలను మోడల్ డి డిఆర్ సిలు గా మార్చడంలో వారు చేసిన అద్భుతమైన కృషిని అధికారులు వివరించారు. అప్ గ్రేడ్ చేయబడిన డిడిఆర్ సి ల వివిధ ఛాయాచిత్రాలను వర్చువల్ ప్రారంభోత్సవం సందర్భంగా ప్రదర్శించారు.
ఈ సందర్భంగా, డాక్టర్ వీరేంద్ర కుమార్ అన్ని మోడల్ డిడిఆర్ సిలతో ఇంటరాక్ట్ అయ్యారు డిడిఆర్ సి పథకం మార్గదర్శకాల్లో చేసిన త మార్పులను కూడా ప్రముఖంగా ప్రస్తావించారు. ఇవి మరింత ప్రక్షాళనతో
స్వీకరించదగినవిగా ఉన్నాయి. ప్రస్తుతం ఉన్న 12 నుండి 15 కు పోస్టుల సంఖ్యను పెంచారు, జిల్లా ఆసుపత్రి లేదా జిల్లా ముందస్తు జోక్య కేంద్రానికి సమీపంలో కొత్త డిడిఆర్ సిల సామీప్యత, ఇప్పుడు కన్సల్టెంట్లను కాల్ ప్రాతిపదికన నియమించుకోవచ్చు మరియు గ్రాంట్ విడుదల ప్రక్రియను సులభతరం చేశారు.
ఈ సందర్భంగా, డాక్టర్ వీరేంద్ర కుమార్ అన్ని మోడల్ డిడిఆర్ సిలతో సంభాషించారు డి డి ఆర్ సి స్కీమ్ మార్గదర్శకాలలో చేసిన మార్పులను వివరించారు. పోస్ట్ల సంఖ్యను ప్రస్తుతమున్న 12 నుండి 15కి పెంచడం, కొత్త డి డి ఆర్ సి లను జిల్లా హాస్పిటల్ లేదా జిల్లా ప్రాథమిక ఆరోగ్య కేంద్రం సమీపంలో ఉంచడం, కాల్ ప్రాతిపదికన కన్సల్టెంట్లను నియమించే వీలు, గ్రాంట్ విడుదల ప్రక్రియ సరళీకృతం వంటి అనుసరించదగిన చర్యల గురించి తెలిపారు.
మోడల్ డిడిఆర్ సిల్లో వినికిడి ఉపకరణాల టెస్ట్ ల్యాబ్, స్పీచ్ థెరపీ రూమ్, విజువల్ థెరపీ రూమ్, సైకాలజిస్ట్ రూమ్, ఫిజియోథెరపిస్ట్ రూమ్, గెయిట్ ప్రాక్టీస్ సమాంతర బార్ ,టెలీ మెడిసిన్/ టెలీ థెరపీ వంటి సౌకర్యాలు అందుబాటులో ఉంటాయి. అంతేకాకుండా, ఈ డిడిఆర్ సి ఇప్పుడు యుడిఐడి పోర్టల్ రిజిస్ట్రేషన్ లో పిడబ్ల్యుడిలకు కూడా సహాయపడుతుంది. ఈ డిడిఆర్ సి పిడబ్ల్యుడిలకు నాణ్యమైన పునరావాస సేవలను అందించడంలో మైలురాయిగా పనిచేస్తుంది.భవిష్యత్తులో రాబోయే కొత్త డిడిఆర్ సిలకు ఒక ఉదాహరణగా నిలుస్తుంది.
ప్రధాన మంత్రి కార్యాలయం
బాబా బైద్యనాథ్ ధామ్ లో జరిగిన పూజాదికాల లో పాలుపంచుకొన్న ప్రధాన మంత్రి
ఝార్ ఖండ్ లోని దేవ్ ఘర్ లో గల బాబా బైద్యనాథ్ ధామ్ లో ప్రధాన మంత్రి శ్రీ నరేంద్ర మోదీ ఈ రోజు న జరిగిన పూజాదికాల లో పాలుపంచుకొన్నారు.
ప్రధాన మంత్రి ఒక ట్వీట్ లో -
‘‘బాబా బైద్యనాథ్ ధామ్ లో దర్శనం అనంతరం పూజాదికాల లో పాలుపంచుకొన్నాను. హర హర మహాదేవ.’’ అని పేర్కొన్నారు.
(
మహిళా, శిశు అభివృద్ధి మంత్రిత్వ శాఖ
జాతీయ శిశు సంరక్షణశాల పథకం
పని చేసే తల్లుల యొక్క పిల్లల సంరక్షణ కోసం కేంద్ర మహిళా, శిశు అభివృద్ధి మంత్రిత్వ శాఖ 01.01.2017 నుండి రాష్ట్రాలు/కేంద్రపాలిత ప్రాంతాల ద్వారా కేంద్ర ప్రాయోజిత పథకంగా 'జాతీయ శిశు సంరక్షణ శాలల పథకం'ను  అమలు చేస్తోంది, ఈ పథకం కింద పని చేసే తల్లుల పిల్లలకు  డే కేర్ సౌకర్యాలను అందిస్తారు. ఈ పథకం యొక్క మూడవ పక్ష మూల్యాంకనంలో భాగంగా 2020లో నీతీ అయోగ్ ద్వారా.. పని చేసే తల్లుల పిల్లల కోసం, జాతీయ పిల్లల సంరక్షణ శాలల అధ్యయనం నిర్వహించారు, ఈ అధ్యయనం పిల్లల సంరక్షణ శాల కవరేజీని మరింతగా పెంచాలని సిఫార్సు చేసింది. మౌలిక సదుపాయాల అంతరాలను పూడ్చడం, స్థానిక అవసరాలను తీర్చడంతో పాటుగా స్థానిక కమ్యూనిటీ భాగస్వామ్యాన్ని పెంపొందించడం, పిల్లల సంరక్షణ శాలల వర్కర్లు, సహాయకులకు శిక్షణ వంటి చర్యలను కూడా అయోగ్ సిఫారసు చేసింది; వ్యయ నిబంధనలకు సవరణను కూడా సూచించింది. అంతేకాకుండా, పని చేసే తల్లుల పిల్లల కోసం జాతీయ పిల్లల సంరక్షణ శాల పథకం మార్గదర్శకాల ప్రకారం. రాష్ట్రాలు, కేంద్ర పాలిత ప్రాంతాలలో జిల్లా స్థాయిలో శిశు సంరక్షణ శాలల సేవల అవసరాల సర్వే మరియు ప్రస్తుత శిశు సంరక్షణ శాలల మ్యాపింగ్ ద్వారా విశ్లేషించాల్సి ఉంటుంది. ఈ పథకం ప్రయోజనం కోసం పని చేసే తల్లులు, పిల్లల ఆవశ్యకత, సుముఖతను నిర్ధారించడానికి రాష్ట్ర ప్రభుత్వాలు బేస్లైన్ సర్వేలను కూడా నిర్వహిస్తాయి. రిజిస్ట్రేషన్ కోసం నిబంధనలు. శిశు సంరక్షణ శాలల ఏర్పాటు మరియు నిర్వహణ. పరిశుభ్రత విషయాలతో సహా ప్రథమ చికిత్స. తల్లిపాలు మరియు పోషకాహారం పథకం మార్గదర్శకాలు నిర్దేశించబడ్డాయి. పని చేసే తల్లుల పిల్లల కోసం జాతీయ పిల్లల సంరక్షణ శాల పథకంలో భాగంగా దేశంలో గత మూడు సంవత్సరాలలో, అంటే 2017-18, 2018-19 మరియు 2019-20లో పని చేస్తున్నపిల్లల సంరక్షణ శాల సంఖ్య వరుసగా 18040, 8018 మరియు 6458గా నిలిచింది. కోవిడ్ మహమ్మారి వ్యాప్తిని నిరోధించే విషయంలో భాగంగా కోవిడ్-19 వ్యాప్తి చెందినప్పటి నుండి దేశంలో పిల్లల సంరక్షణ శాల పనిచేయడం లేదు. ఈ సమాచారాన్ని కేంద్ర మహిళా శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ ఈ రోజు రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.
(
రైల్వే మంత్రిత్వ శాఖ
రైల్వే ఉద్యోగుల కు 2018-19 ఆర్థిక సంవత్సరాని కి పిఎల్బి ని చెల్లించడానికి ఆమోదం తెలిపిన మంత్రిమండలి
రైల్వే సిబ్బంది లో ప్రేరణ ను కల్పించేందుకు మరియు పారిశ్రామిక శాంతి ని పరిరక్షిస్తున్నందుకు 2018-19 ఆర్థిక సంవత్సరాని కి 11.52 లక్షల మందికి పైగా అర్హత కలిగినటువంటి నాన్-గజెటెడ్ రైల్వే ఉద్యోగులకు  78 రోజుల వేతనాని కి సమానమైన ఉత్పాదకత తో ముడిపెట్టిన బోనస్ ని చెల్లించేందుకు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. దీని మూలం గా ఖజానా పై 2,024.40 కోట్ల రూపాయల మేరకు వ్యయ భారం పడుతుంది.
శ్రీ నరేంద్ర మోదీ నాయకత్వం లోని ప్రభుత్వం 78 రోజుల వేతనం తో కూడిన బోనస్ ను కొనసాగించడం ఇది వరుసగా ఆరో సంవత్సరం. ఈ ప్రభుత్వం దీని ని ఎన్నడూ తగ్గించ లేదు.
ప్రయోజనాలు:
అర్హత కలిగిన రైల్వే ఉద్యోగులకు  2018-19 ఆర్థిక సంవత్సరానికి గాను 78 రోజుల వేతనాని కి సమానమైనటువంటి పిఎల్బి ని చెల్లించడం వల్ల పెద్ద సంఖ్య లోని రైల్వే ఉద్యోగుల కు రైల్వే ల పనితీరు ను మెరుగు పరచడం లో ప్రేరణ లభించడం తో పాటు ఉత్పాదకత స్థాయి లు కూడా మరింతగా ఇనుమడిస్తాయి. దీనికి తోడు, పారిశ్రామిక శాంతి ని పరిరక్షించినట్లు కూడా అవుతుంది.
నాన్-గజెటెడ్ రైల్వే ఉద్యోగుల కు అందరి కి పిఎల్బి ని చెల్లించడం అంటే రైల్వేల ను సమర్ధవంతం గా నడపడం కోసం వారు అందిస్తున్నటువంటి తోడ్పాటు ను గుర్తించడమే అవుతుంది.
రైల్వే సిబ్బంది మరియు వారి కుటుంబాలు పెద్ద సంఖ్య లో ఉన్నందువల్ల ఈ గుర్తింపు వారందరి లోను సమానత్వాన్ని, ఇంకా సమ్మిళిత్వ భావన ను పెంపొందించగలుగుతుంది.
https://static.pib.gov.in/WriteReadData/userfiles/JAVEDKAR%20ON%20RAILWAY%20BONUS%20.mp4(Visitor Counter : 143
ఆర్ధిక వ్యవహారాల మంత్రివర్గ సంఘం
భారత్ పెట్రోలియమ్ కార్పొరేశన్ లిమిటెడ్ కు పూర్తి యాజమాన్యం ఉన్నఅనుబంధ కంపెనీ ‘భారత్ పెట్రో రిసోర్సెస్ లిమిటెడ్’ బ్రెజిల్ లో బిఎమ్-ఎస్ఇఎఎల్-11 ప్రాజెక్టును అభివృద్ధి పరచడం కోసం అదనపు పెట్టుబడి పెట్టడానికి ఆమోదం తెలిపిన మంత్రిమండలి
భారత్ పెట్రోలియమ్ కార్పొరేశన్ లిమిటెడ్  కు పూర్తి యాజమాన్యం ఉన్న అనుబంధ కంపెనీ అయిన ‘భారత్ పెట్రో రిసోర్సెస్ లిమిటెడ్’  ద్వారా బ్రెజిల్ లో బిఎమ్-ఎస్ఇఎఎల్-11 రాయితీ ప్రాజెక్టు ను అభివృద్ధి పరచడం కోసం 1,600 మిలియన్ యుఎస్ డాలర్  అదనపు పెట్టుబడి కి ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన ఆర్థిక వ్యవహారాల మంత్రివర్గ సంఘం  ఆమోదాన్ని తెలిపింది.
ఈ కింద పేర్కొన్న అంశాల కు కూడా సిసిఇఎ ఆమోదం తెలిపింది:
i. బిపిసిఎల్ ద్వారా బిపిఆర్ఎల్ యొక్క ఎక్విటి పెట్టుబడి పరిమితి మరియు కంపెనీ యొక్క అధీకృత వాటా మూలధనం లో వృద్ధి, దీని ని 15,000 కోట్ల రూపాయల నుంచి 20,000 కోట్ల రూపాయలు  చేయడం.
ii. ఇంటర్ మీడియట్ డబ్ల్యుఒఎస్ మాధ్యమం తో బిపిఆర్ఎల్ ఇంటర్ నేశనల్ బివి ద్వారా ఇంటర్ నేశనల్ బివి బ్రెజిల్ పెట్రోలో లిమిటాడా లో లో ఎక్విటి పెట్టుబడి యొక్క పరిమితి ని ప్రస్తుతం ఉన్నటువంటి 5,000 కోట్ల రూపాయల పరిమితి ని పెంచివేసి 15,000 కోట్ల రూపాయలు చేయడం కోసం అధికారాన్ని ఇవ్వడం; అంటే 10,000 కోట్ల రూపాయల మేరకు పెరుగుదల చోటు చేసుకొంటుందన్న మాట.
బిఎమ్-ఎస్ఇఎఎల్-11 ప్రాజెక్టు లో 2026-27 నుంచి ఉత్పత్తి మొదలు కావచ్చని అంచనా వేయడమైంది.
ఇది ఈ కింద ప్రస్తావించిన అంశాలలో సహాయకారి గా ఉంటుంది:
ఎ. భారతదేశం యొక్క శక్తి సంబంధి భద్రత ను పటిష్ట పరచడం కోసం ఎక్విటి ఆయిల్ స్థాయి వరకు చేరుకోవడం;
బి. భారతదేశం యొక్క ముడి చమురు సరఫరా వనరుల లో వివిధీకరణ కు తావు ఇవ్వడం లో; భారతదేశాని కి చెందిన చమురు కంపెనీలు బ్రెజిల్ నుంచి మరింతగా క్రూడ్ ఆయిల్ ను సమకూర్చుకోవడం లో ఆసక్తి ని వ్యక్తం చేశాయి.
సి. బ్రెజిల్ లో భారతదేశం యొక్క పాద ముద్ర ను బలపరచుకోవడం లో; దీనితో చుట్టుపక్కల ఉన్న లాటిన్ అమెరికన్ దేశాల లో సరికొత్త వ్యాపార మార్గాలు అందివస్తాయి.
డి. ఇరు దేశాల మధ్య ద్వైపాక్షిక సంబంధాలు ఇప్పటి కంటే బలోపేతం గా మార్చడం లో;
ఈ రాయితీ లో బిపిఆర్ఎల్ యొక్క పార్టిసిపేటింగ్ ఇంటరెస్ట్  40 శాతం గా ఉంది. దీనిలో బ్రెజిల్ కు చెందిన జాతీయ చమురు కంపెనీ అయినటువంటి పెట్రోబ్రాస్ నిర్వహణదారు రూపం లో 60 శాతం భాగస్వామి గా ఉంది.
బిపిఆర్ఎల్ 2008వ సంవత్సరం నుంచి బ్రెజిల్ లో ఈ ప్రాజెక్టు కు సంబంధించిన అన్వేషణ మరియు అభివృద్ధి కార్యాలతో జతపడి ఉంది.
రక్షణ మంత్రిత్వ శాఖ
లేహ్ లోని ఖర్దుంగ్లా పాస్ వద్ద భారతవైమానిక దళం స్కైడైవ్ ల్యాండింగ్
స్నేహం, బృంద స్ఫూర్తి, భౌతిక, మానసిక ధైర్యం వంటి లక్షణాలను పెంపొందించే లక్ష్యంతో భారత వైమానిక దళం తన సిబ్బంది సాహస కార్యకలాపాలను ప్రోత్సహిస్తుంది. క్షేత్ర స్థాయిలో సామర్ధ్య నిర్మాణం, సాహస కార్యకలాపాలను నిరంతరం ప్రోత్సహించే కృషి చేస్తూ, యువ వైమానిక యోధులు సాహస కార్యకలాపాలలో పాల్గొనేలా ప్రేరణనిస్తుంది.
భారత వైమానిక దళం అక్టోబర్ 8  నాడు తన 88వ వార్షికోత్సవాన్ని జరుపుకుంది. ఈ కార్యక్రమం గుర్తిండిపోయేలా, తన గత కాలపు రికార్డును బద్దలు చేస్తూ 17982 అడుగుల ఎత్తులో ఉన్న లేహ్ లోని ఖర్దుంగ్లా పాస్ వద్ద అత్యంత ఎత్తులో స్కైడైవ్ ల్యాండింగ్ చేసింది. శుక్రవారం నాడు ఖర్దుంగ్లా పాస్ వద్ద వింగ్ కమాండర్ గజానంద్ యాదవ, వారెంట్ ఆఫీసర్ ఎకె తివారీ విజయవంతంగా సి-13- జె విమానందించి రికార్డు సృష్టించారు. అంత ఎత్తులో లాండింగ్ చేయడమన్నది అత్యంత సవాళ్ళతో కూడుకున్న పని. ఎందుకంటే అక్కడ ఆక్సిజన్ స్థాయి తక్కువగా ఉండడమే కాక, తక్కువ వాయు సాంద్రత కలిగిన కఠినమైన కొండ భూభాగం అది. ప్రతికూల పరిస్థితులను అధిగమించి, నూతన వైమానిక దళ రికార్డును నెలకొల్పడంలో, ఘన విజయాన్నిసాధించడంలో ఇద్దరు వాయుసేన యోధులు వృత్తి నైపుణ్యాన్ని, సాహసాన్ని, పట్టుదలను ప్రదర్శించారు.
భారత వైమానిక దళాలు సవాళ్లకు ఎదురు నిలిచి నూతన ఎత్తులను అధిరోహిస్తూ,తమ సూత్రమైన మిషన్ ఇంటిగ్రిటీ అండ్ ఎక్సలెన్్స అన్నవాటికి కట్టుబడి ఉంటారని ఈ ప్రత్యేక విజయం మరొకసారి వెల్లడించింది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
2020 మార్చి 30 - మే 4వ తేదీ మధ్య 28 రాష్టాలు, 9 కేంద్రపాలిత ప్రాంతాల్లో డిఏఆర్పిజి కొవిడ్-19 ప్రజా సమస్యల పరిష్కార ప్రగతి నివేదికను సమీక్షించిన డాక్టర్ జితేంద్ర సింగ్
కోవిడ్-19 పీజీ కేసుల పరిష్కార వేగంలో డిఏఆర్పిజి పాత్ర పట్ల సంతృప్తి, ఈ కాలంలో మొత్తం 54,327 పీజీ కేసుల పరిష్కారం
డిఏఆర్పిజి కోవిడ్-19 కేసుల పరిష్కార ప్రగతి పై కేంద్ర సిబ్బంది, ప్రజా సమస్యలు, పెన్షన్ల శాఖ సహాయ మంత్రి డాక్టర్ జితేంద్ర ప్రసాద్ సమగ్రంగా సమీక్షించారు. ప్రస్తుత కాల వ్యవధిలో డిఏఆర్పిజి కి సంబంధించి జాతీయ స్థాయిలో కోవిడ్-19 ప్రజాసమస్యల పర్యవేక్షణ  ద్వారా 52,327 కేసులు పరిష్కారం అయితే, వాటిలో 41,626 కేసులు కేంద్ర మంత్రులు, ఆయా శాఖల ద్వారా పరిష్కారం అయ్యాయి. ప్రత్యక్షంగా ప్రతిస్పందన తెలుసుకోడానికి పరిష్కారం అయినవాటిలో 20,000 కేసులను డిఏఆర్పిజి విశ్లేషించి, పౌరుల సంతృప్తి స్థాయి ఫోన్ల ద్వారా తెలుసుకున్నారు. రోజుకు సగటున 1.45 సమస్యలు పరిష్కారం అయ్యాయి. గ్రీవెన్స్ అధికారులు, రాష్ట్ర ప్రభుత్వాలతో ఆరు దఫాలుగా వీడియో కాన్ఫెరెన్స్ నిర్వహించారు.
కోవిడ్-19 ప్రజా సమస్యలను సకాలంలో పరిష్కరించడంలో నిబద్ధతకు డాక్టర్ జితేంద్ర సింగ్ డిఏఆర్పిజి, రాష్ట్ర ప్రభుత్వాలలో ఉన్న అధికారులకు కృతజ్ఞతలు తెలిపారు. కోవిడ్ 19 ప్రజా సమస్యలు పరిష్కారానికి సాంకేతికంగా అభివృద్ధి చెందిన ఉత్తర ప్రదేశ్, కర్ణాటక, గుజరాత్, హర్యానా, కేరళ రాష్ట్రాల్లోనే కాకుండా, ప్రత్యేకమైన వెబ్ పోర్టల్లను నిర్వహించే ఈశాన్య రాష్ట్రాలు మరియు జమ్మూ & కేంద్రపాలిత ప్రాంతాలలో కూడా మంచి ప్రేరణతో నడుస్తున్నట్లు ఆయన చెప్పారు. అనుసంధానం కావడంలో చిన్నపాటి అడ్డంకులు ఉన్నప్పటికీ కాశ్మీర్, లడఖ్, అండమాన్, నికోబార్ దీవులు. ప్రజల వేదనలను సకాలంలో పరిష్కరించడం వల్ల ప్రభుత్వంపై ప్రజలలో విశ్వాసం నిలబెట్టుకునేలా చేసింది.
లాక్ డౌన్ సందర్భాంగా పలువురు జిల్లాల కలెక్టర్లు అద్భుతమైన చొరవలు, చర్యలు తీసుకున్నారని డాక్టర్ జితేంద్ర సింగ్ ప్రశంసించారు. రియాసీ జిల్లా కలెక్టర్ వైష్ణో దేవి యాత్రను సమయానికి వాయిదా వేసి సామజిక దూరం గురించి తన చర్యల ద్వారా తెలియజేసారని మంత్రి అన్నారు. ఇలాంటి ఉదాహరణలు దేశవ్యాప్తంగా ఉన్నాయని తెలిపారు. ఆస్పత్రుల్లో సౌకర్యాల నుండి, వలస కార్మికుల బాగోగులు, సామజిక దూరం వంటి అనేక కీలక అంశాల్లో కలెక్టర్లు చాల చోట్ల మంచి ఆలోచనలు చేశారని కేంద్ర మంత్రి కొనియాడారు.
సమీక్షా సమావేశంలో డాక్టర్ ఛత్రపతి శివాజీ, కార్యదర్శి డిఏఆర్పిజి, వి.శ్రీనివాస్ అదనపు కార్యదర్శి డిఏఆర్పిజి, శ్రీమతి జయదుబే, సంయుక్త కార్యదర్శి డిఏఆర్పిజి పాల్గొన్నారు. రాష్ట్ర ప్రభుత్వాలకు ప్రాతినిధ్యం వహిస్తున్న సీనియర్ అధికారులలో అదనపు ప్రధాన కార్యదర్శులు, ప్రధాన కార్యదర్శులు, అన్ని రాష్ట్రాలు, కేంద్రపాలిత ప్రాంతాల కార్యదర్శులు ఉన్నారు.
రహదారి రవాణా, హైవేల మంత్రిత్వ శాఖ
శ్రీ నితిన్ గడ్కరీ చే ఉత్తరప్రదేశ్లో 26778 కోట్ల రూపాయల విలువైన 821 కి.మీ జాతీయ రహదారులకు ప్రారంభోత్సవం శంకుస్థాపన
కేంద్ర మంత్రి శ్రీ రాజ్నాథ్ సింగ్, ముఖ్యమంత్రి శ్రీ యోగి ఆదిత్యనాథ్, ఉప ముఖ్యమంత్రి శ్రీ కేశవ్ ప్రసాద్ మౌర్య, శ్రీ దినేష్ శర్మ రాష్ట్ర ఎంపీలు ఎమ్మెల్యేలు సమక్షంలో కేంద్ర రోడ్డు రవాణా రహదారుల శాఖ మంత్రి శ్రీ నితిన్ గడ్కరీ ఈరోజు ఉత్తరప్రదేశ్లో రూ. 26778 కోట్ల విలువైన 821 కిలోమీటర్ల జాతీయ రహదారులకు శంకుస్థాపన చేశారు.
శ్రీ గడ్కరీ కాన్పూర్లో రూ. 14,199 కోట్ల విలువైన 8 జాతీయ రహదారుల ప్రాజెక్టులకు ప్రారంభోత్సవాలు శంకుస్థాపనలు చేశారు. ఇందులో లక్నోలో 16 జాతీయ రహదారుల ప్రాజెక్టులకు రూ. 7409 కోట్లు మరియు శృంగ్వేర్పూర్ ధామ్, ప్రయాగ్రాజ్లో 4 జాతీయ రహదారి ప్రాజెక్టులకు రూ. 5169 కోట్ల కేటాయింపులు ఉన్నాయి.
లక్నో రింగ్ రోడ్డు నిర్మాణంతో ప్రయాణం మరింత సౌకర్యవంతంగా ఉంటుంది, లక్నో-కాన్పూర్ గ్రీన్ఫీల్డ్ ఎక్స్ ప్రెస్వే నిర్మాణంతో, కాన్పూర్ నుండి లక్నో విమానాశ్రయానికి చేరుకోవడానికి తక్కువ సమయం పడుతుంది. ఇది లక్నో-ఆగ్రా ఎక్స్ ప్రెస్వేకి కూడా అనుసంధానం అవుతుంది, ఇది ఢిల్లీకి చేరే దూరాన్ని తగ్గిస్తుంది. ఈ ఎక్స్ప్రెస్వే నిర్మాణంతో లక్నో నుంచి కాన్పూర్కు ప్రయాణించేందుకు గంటన్నర సమయం ఆదా అవుతుంది.
ఆగ్రా-ఇటావా బైపాస్ నిర్మాణంతో, ఆగ్రా నుండి ఇటావాకు ప్రయాణ సమయం ఒక గంట తగ్గుతుంది. కాన్పూర్లోని ఝకర్కటి బస్ స్టేషన్లో ROB నిర్మాణం ప్రయాగ్రాజ్, ఢిల్లీ వైపు నుండి వచ్చే ట్రాఫిక్ జామ్ల నుండి ఉపశమనం కలిగిస్తుంది.
ఈ ప్రాజెక్టులతో ప్రయాగ్రాజ్ చిత్రకూట్ మరియు శ్రంగ్వేర్పూర్ ధామ్ వంటి ముఖ్యమైన పుణ్యక్షేత్రాలు శ్రీ రామ్ వాన్ గమన్ మార్గ్ నిర్మాణంతో కలిపారు. సంగం ప్రాంతంలో జరిగే మహా కుంభంలో భక్తులు, పర్యాటకుల రాకపోకలకు సౌలభ్యం ఉంటుంది. ఈ ప్రాజెక్టులు కాన్పూర్ పరిసర ప్రాంతాల్లో తోలు, గాజు మరియు గాజు పరిశ్రమ అభివృద్ధికి కూడా సహాయపడతాయి. ఈ ప్రాజెక్టులు ఉత్తరప్రదేశ్లో పెట్టుబడులు మరియు పారిశ్రామిక అభివృద్ధికి దోహదపడతాయి.
రైల్వే మంత్రిత్వ శాఖ
ప్రయాణికుల రైలుసర్వీసుల రద్దు పొడిగింపు
కోవిడ్ -19 కు సంబంధించి తీసుకున్న చర్యల కొనసాగింపుగా, భారతీయ రైల్వేకి చెందిన అన్ని ప్రయాణికుల రైలు సర్వీసుల రద్దును 2020 మే 17 వరకు పొడిగించారు.
(అయితే వివిధ ప్రాంతాలలో చిక్కుకుపోయిన వలసకార్మికులు, యాత్రికులు, పర్యాటకులు, విద్యార్థులను శ్రామిక్ ప్రత్యేక రైళ్ళలో కేంద్ర హోం మంత్రిత్వశాఖ మార్గదర్శకాలకు అనుగుణంగా ఆయా రాష్ట్రాల అవసరాలకు అనుగుణంగా తరలించడం జరుగుతుంది
సరకు రవాణా, పార్శిల్ రైలు కార్యకలాపాలు ప్రస్తుతం లాగే కొనసాగుతాయి.
రక్షణ మంత్రిత్వ శాఖ
మిలిటరీ నర్సింగ్ సర్వీసెస్ అదనపు డైరెక్టర్ జనరల్గా బాధ్యతలు స్వీకరించిన మేజర్ జనరల్ సోనాలి ఘోషల్
మిలిటరీ నర్సింగ్ సర్వీసెస్ అదనపు డైరెక్టర్ జనరల్గా మేజర్ జనరల్ సోనాలి ఘోషల్ అక్టోబరు 1వ తేదీన బాధ్యతలు స్వీకరించారు. మేజర్ జనరల్ జాయిస్ గ్లాడిస్ రోచ్ 30 సెప్టెంబర్, 2020న తన పదవీ విరమణ పొందారు. గ్లాడిస్ రోచ్ స్థానంలో సోనాలి ఘోషల్ బాధ్యతలు స్వీకరించారు. ఘోషల్ దాదాపు నాలుగు దశాబ్దాలుగా భారత సైన్యంలో పని చేసిన తరువాత ఈ పదవి చేపట్టారు. మేజర్ జనరల్ సోనాలి ఘోషల్ 1981లో నియమితులయ్యారు. స్కూల్ ఆఫ్ నర్సింగ్, ముంబయి ఇండియన్ నావల్ హాస్పిటల్ షిప్ అశ్విని పూర్వ విద్యార్థి. ప్రస్తుత పదవి బాధ్యతలు స్వీకరించడానికి ముందు మేజర్ జనరల్ ఢిల్లీ కాంట్లోని ఆర్మీ హాస్పిటల్, రీసెర్చ్ మరియు రెఫరల్కు ప్రిన్సిపాల్ మాట్రాన్గా వ్యవహరించారు. మిలిటరీ నర్సింగ్ సేవల రంగంలో దాదాపు 38 సంవత్సరాల సేవతో పాటుగా ఆపరేషన్ బ్లూ స్టార్ మరియు ఆపరేషన్ సద్భావన సమయంలో గాయపడిన సైనికులకు సేవ చేసిన ఘనత ఆమె సొంతం. ఆమె చేసిన గొప్ప మరియు విశిష్ట సేవకు గుర్తింపుగా 2014 సంవత్సరంలో చీఫ్ ఆఫ్ ది ఆర్మీ స్టాఫ్ కంమాడేషన్ కార్డు అవార్డు ఆమెకు లభించింది. తాజాగా బాధ్యతల స్వీకరణ తరువాత మేజర్ జనరల్ సోనాలి ఘోషల్ మాట్లాడుతూ “నర్సింగ్లో తొలినాళ్ల నుండే నర్సింగ్ ఎక్సలెన్స్ అన్వేషణే నా ప్రధాన విలువ. నర్సింగ్ వృత్తి దాని స్వచ్ఛమైన సేవ, మానవజాతి పట్ల నిబద్ధత మరియు అంకితభావం ద్వారా సమర్థించబడుతుందని నేను నమ్ముతున్నాను ” అని అన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 200.34 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 6.80 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,00,34,16,975
|
|
అందుబాటులోని నిల్వలు
|
|
6,80,30,080
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 200.34 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 6.80 కోట్లకు పైగా  డోసులు అందుబాటులో ఉన్నాయి.
ప్రధాన మంత్రి కార్యాలయం
పశ్చిమ బంగాల్ లోని కొన్ని ప్రాంతాల లో పిడుగుపాటు వల్ల ప్రాణనష్టం జరగడం పై సంతాపం తెలిపిన ప్రధాన మంత్రి
పశ్చిమ బంగాల్ లోని కొన్ని ప్రాంతాల లో పిడుగుపాటు కారణం గా ప్రాణనష్టం జరగడంపై ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో, ‘‘పశ్చిమ బంగాల్ లో కొన్నిప్రాంతాల లో పిడుగులు పడి తమ ప్రియతముల ను కోల్పోయిన వారందరికీ ఇదే నా సంతాపం. ఈ ఘటనల లో గాయపడిన వారు త్వరగా స్వస్థత పొందాలని కోరుకొంటున్నాను’’ అని పేర్కొన్నారు.
My thoughts are with all those who lost their near and dear ones due to lightning in parts of West Bengal. May the injured recover at the earliest.
— Narendra Modi  June 7, 2021
পশ্চিমবঙ্গের বিভিন্ন স্থানে বজ্রাঘাতে মৃতদের পরিবারের প্রতি সমবেদনা জানাই। আহতরা দ্রুত সুস্থ হয়ে উঠুন।
— Narendra Modi  June 7, 2021
ప్రాణాల ను కోల్పోయిన వారికి ప్రతి ఒక్కరి కి పిఎమ్ఎన్ఆర్ ఎఫ్ నుంచి 2 లక్షల రూపాయల వంతు న పరిహారాన్ని వారి దగ్గరి సంబంధికులకు ఇచ్చేందుకు, అలాగే గాయపడిన వారికి 50,000 రూపాయలు చొప్పున ఇచ్చేందుకు కూడా ప్రధాన మంత్రి ఆమోదాన్ని తెలిపారు.
PM @narendramodi has approved an ex-gratia of Rs. 2 lakh each from the PMNRF for the next of kin of those who have lost their lives due to lightning in various parts of West Bengal. Rs. 50,000 would be given to the injured.
— PMO India  June 7, 2021
প্রধানমন্ত্রী নরেন্দ্র মোদী পশ্চিমবঙ্গের বিভিন্ন স্থানে বজ্রাঘাতে মৃতদের পরিবারকে প্রধানমন্ত্রী জাতীয় বিপর্যয় তহবিল থেকে দু- লক্ষ টাকা ক্ষতিপূরণ দানের অনুমোদন দিয়েছেন।
— PMO India  June 7, 2021
আহতদের দেওয়া হবে ৫০ হাজার টাকা করে।
DS/SH
(
రాష్ట్రపతి సచివాలయం
ఆర్మీ గార్డ్ బెటాలియన్ మార్పు కార్యక్రమానికి హాజరైన రాష్ట్రపతి
రాష్ట్రపతి భవన్లో నిర్వహించిన ఆర్మీ గార్డ్ బెటాలియన్ మార్పు కార్యక్రమాన్ని రాష్ట్రపతి శ్రీ రామ్నాథ్ కోవింద్ వీక్షించారు. తమకు అప్పగించిన మూడున్నరేళ్ల కాలం పూర్తయిన సందర్భంగా, మొదటి గూర్ఖా రైఫిల్స్కు చెందిన ఐదో బెటాలియన్, సిఖ్ రెజిమెంట్కు చెందిన ఆరో బెటాలియన్కు బాధ్యతలు అప్పగించింది.
సైన్యానికి చెందిన వివిధ పదాతిదళ యూనిట్లు, రాష్ట్రపతి భవన్లో 'సెరిమోనియల్ ఆర్మీ గార్డ్'గా వంతులవారీగా బాధ్యతలు నిర్వహిస్తాయి. రాష్ట్రపతి భవన్లో జరిగే కార్యక్రమాల భద్రతతోపాటు, రాష్ట్రపతి భవన్లో జరిగే వివిధ కార్యక్రమాలకు హాజరయ్యే ప్రముఖులకు గౌరవ వందనం, గణతంత్ర, స్వాతంత్ర్య దినోత్సవ కవాతులు, బీటింగ్ రిట్రీట్ వంటి వేడుకల్లో ఈ సైనికులు పాల్గొంటారు.
మొదటి గూర్ఖా రైఫిల్స్కు చెందిన ఐదో బెటాలియన్, సిఖ్ రెజిమెంట్కు చెందిన ఆరో బెటాలియన్ కమాండింగ్ అధికారులు ఒకరోజు తర్వాత రాష్ట్రపతితో సమావేశమవుతారు. విధులు పూర్తి చేసుకుని వెళుతున్న సైనికులతోనూ రాష్ట్రపతి మాట్లాడనున్నారు.
ప్రధాన మంత్రి కార్యాలయం
గ్వాలియర్ రోడ్డు ప్రమాదం మృతుల కు సహాయ రాశి చెల్లింపున కు ఆమోదం తెలిపిన ప్రధాన మంత్రి
మధ్య ప్రదేశ్ లోని గ్వాలియర్ లో దురదృష్టవశాత్తు జరిగిన ప్రమాద ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు 2 లక్షల రూపాయల చొప్పున ప్రధాన మంత్రి జాతీయ సహాయ నిధి నుంచి చెల్లింపులు జరపడానికి ప్రధాన మంత్రి శ్రీ నరేంద్ర మోదీ ఆమోదం తెలిపారు.
ఇదే ఘటన లో తీవ్రం గా గాయపడిన వారికి 50 వేల రూపాయల వంతు న చెల్లింపులు జరపడానికి కూడా ఆయన ఆమోదం తెలిపారు.
ప్రధాన మంత్రి కార్యాలయం
2022 జూన్ 26వ తేదీ నాటి ‘మన్ కీ బాత్’ ఆధారం గా నమో ఏప్ ద్వారారూపొందిన ఒక క్విజ్ లో పాల్గొనాలంటూ ప్రజల కు విజ్ఞప్తి చేసిన ప్రధాన మంత్రి
2022వ సంవత్సరం జూన్ 26వ తేదీ నాటి ‘మన్ కీ బాత్’  కార్యక్రమం ఆధారం గా రూపొందించిన ఒక క్విజ్ లో నమో ఏప్  ద్వారా పాలుపంచుకోవలసింది గా ప్రజల కు ప్రధాన మంత్రి శ్రీ నరేంద్ర మోదీ విజ్ఞప్తి చేశారు. అంతరిక్ష రంగం లో భారతదేశం వేసిన ముందడుగు లు, చెత్త నుంచి సంపద ను సృష్టించే దిశ లో సాగుతున్న సామూహిక ప్రయాస లు, మన క్రీడాకారుల కార్యసాధన లు సహా అనేక వైవిధ్యభరితమైనటువంటి విషయాలు ఈ నెల లో జరిగిన ‘మన్ కీ బాత్’  కార్యక్రమం లో అంశాలు చోటు చేసుకొన్నాయి అని కూడా శ్రీ నరేంద్ర మోదీ అన్నారు.
ప్రధాన మంత్రి ఒక ట్వీట్ లో -
‘‘అంతరిక్ష రంగం లో భారతదేశం వేసిన ముందంజ లు, చెత్త నుంచి సంపద ను సృష్టించే దిశ లో సాగుతున్న సామూహిక ప్రయత్నాలు, మన క్రీడాకారులు సాధించిన విజయాలు, ఇంకా మరెన్నో వైవిధ్య భరితమైన విషయాల ను గురించి ఈ నెల లో జరిగిన #MannKiBaat  కార్యక్రమం లో మనం మాట్లాడుకొన్నాం. ఈ ఎపిసోడ్ ఆధారం గా రూపొందించిన ఒక క్విజ్ ను నమో ఏప్ లో పొందుపరచడం జరిగింది. దీనిలో మీరు పాలుపంచుకోగలరు.’’ అని పేర్కొన్నారు.
(
ఆయుష్
‘నా జీవితం, నా యోగా’ వీడియో బ్లాగింగ్ పోటీకి దరఖాస్తు చేసుకునే గడువును 2020 జూన్ 21వ తేదీ వరకు పొడిగించబడింది
ప్రధానమంత్రి శ్రీ నరేంద్రమోదీ ఇటీవల ప్రకటించిన వీడియో బ్లాగింగ్ పోటీ ‘నాజీవితం, నా యోగా' కోసం దరఖాస్తులు సమర్పించడానికి గడువు తేదీని 2020 జూన్ 21వ తేదీ వరకు పొడిగించారు. 6 వ అంతర్జాతీయ యోగా దినోత్సవం సందర్భంగా డిజిటల్ వేదికపై ఈ అంతర్జాతీయ పోటీని, ఆయుష్ మంత్రిత్వ శాఖ మరియు సాంస్కృతిక సంబంధాల భారతీయ మండలి  సంయుక్తంగా నిర్వహిస్తున్నాయి.
ఇంతకు ముందు, ఈ పోటీకి దరఖాస్తు చేసుకోడానికి చివరి తేదీని 2020 జూన్ 15 గా నిర్ణయించడం జరిగింది. ఈ గడువును పొడిగించాలని భారతదేశం మరియు విదేశాల నుండి పలు విజ్ఞప్తులు వచ్చాయి. తద్వారా ఈ పోటీలో పాల్గొనేవారికి వీడియోలను సిద్ధం చేయడానికి మరింత సమయం లభిస్తుంది. అందువల్ల, జూన్ 21 వ తేదీన అంతర్జాతీయ యోగా దినోత్సవాన్ని పురస్కరించుకుని ఈ పోటీల గడువు తేదీని ఆ రోజు వరకు పొడిగించాలని మంత్రిత్వ శాఖ మరియు ఐ.సి.సి.ఆర్. నిర్ణయించాయి.
మే 31వ తేదీన జాతినుద్దేశించి ప్రసంగించిన "మన్-కీ-బాత్" ప్రసంగంలో ప్రధానమంత్రి మాట్లాడుతూ, ‘నాజీవితం, నా యోగా' వీడియో బ్లాగింగ్ పోటీలో పాల్గొనాలని అందరికీ పిలుపునిచ్చారు. వ్యక్తుల జీవితాలపై యోగా యొక్క ప్రభావంపై దృష్టి పెట్టే విధంగానూ, 6 వ అంతర్జాతీయ యోగా దినోత్సవం సందర్భంగా నిర్వహించే కార్యక్రమాలలో ఒకటిగానూ, ఈ పోటీని ఏర్పాటుచేయడం జరిగింది.
పోటీలోకి ప్రవేశించడానికి, పాల్గొనేవారు 3 యోగ అభ్యాసాల  యొక్క 3 నిమిషాల వ్యవధి వీడియోను అప్లోడ్ చేయాలి, ఇందులో యోగ అభ్యాసాలు వారి జీవితాలను ఎలా ప్రభావితం చేశాయో అనే చిన్న వీడియో సందేశం కూడా జత చేయాలి. పోటీ హాష్ ట్యాగ్ #MyLifeMyYogaINDIA మరియు తగిన కేటగిరీ హ్యాష్ ట్యాగ్ తో వీడియోను ఫేస్బుక్, ట్విట్టర్, ఇన్స్టాగ్రామ్ లేదా మైగోవ్ ప్లాట్ఫామ్ లో అప్ లోడ్ చేయవచ్చు.
ఈ పోటీలో పాల్గొనడానికి అవసరమైన వివరణాత్మక మార్గదర్శకాలను ఆయుష్ మంత్రిత్వ శాఖ యొక్క యోగా పోర్టల్లో చూడవచ్చు.
.
ఈ పోటీ రెండు దశల్లో ఉంటుంది. మొదటి దశ కింద వివిధ దేశాల స్థాయిలో వీడియో బ్లాగింగ్ పోటీని నిర్వహిస్తారు. ఇందులో విజేతలు దేశ స్థాయిలో ఎంపిక చేయబడతారు. దీని తరువాత ప్రపంచ స్థాయి పోటీ ఉంటుంది. ఈ దశలో బహుమతి విజేతలను వివిధ దేశాల విజేతల నుండి ఎంపిక చేస్తారు. వ్యక్తులపై యోగా యొక్క ప్రభావాన్ని అన్వేషించే ప్రయత్నంలో భాగంగా ఈ పోటీని నిర్వహించడం జరుగుతోంది. అభ్యర్థులు సమర్పించిన వీడియోలోని అంశాలను బట్టి ఈ ఎంపిక ఉంటుంది.
ఈ పోటీలో పాల్గొనేవారు 3 విభాగాల కింద యువత , పెద్దలు  మరియు యోగా నిపుణులు, పురుషులు మరియు ఆడవారు తమ ఎంట్రీలను విడిగా సమర్పించవచ్చు. భారతీయ పోటీదారులకు, ప్రతి విభాగంలో 1, 2 మరియు 3 వ ర్యాంకు గెలుచుకున్న వారికి వరుసగా 1 లక్ష, 50,000 మరియు 25,000 రూపాయల చొప్పున నగదు బహుమతులను మొదటి దశలో ప్రకటిస్తారు. అదే, అంతర్జాతీయ స్థాయిలో, ప్రతి విభాగంలో 1, 2 మరియు 3 వ ర్యాంకు గెలుచుకున్న వారికి వరుసగా 2,500, 1,500 మరియు 1,000 అమెరికా డాలర్లు చొప్పున నగదు బహుమతులను ప్రకటించారు.
ఆయుష్ మంత్రిత్వ శాఖ పొడిగించిన సమయాన్ని ఉపయోగించుకోవాలని మరియు మరింత ఆలస్యం చేయకుండా వీడియోలను సమర్పించాలని అందరినీ ఆహ్వానిస్తుంది.
ప్రధాన మంత్రి కార్యాలయం
శ్రీ లాల్ బహదూర్ శాస్ర్తిని స్మరించుకున్న ప్రధానమంత్రి
మాజీ ప్రధానమంత్రి శ్రీ లాల్ బహదూర్ శాస్ర్తి జయంతిని పురస్కరించుకుని ప్రధానమంత్రి శ్రీ నరేంద్ర మోదీ ఆయనను స్మరించుకున్నారు.
"లాల్ బహదూర్ శాస్ర్తీజీ హుందాతనం, దృఢస్వభావం గల వ్యక్తి.
నిరాడంబరతకు మారుపేరుగా నిలిచిన ఆయన జాతి సంక్షేమం కోసమే జీవించారు.
ఆయన చేసిన సేవలకుగాను ఈ జయంతి పర్వదినాన అపారమైన కృతజ్ఞతా భావంతో ఆయనను స్మరించుకుంటున్నాం" అని ప్రధానమంత్రి సందేశం ఇచ్చారు.